作者：史隽之
词牌/韵律：望海潮

paragraphs: 危岑孤秀，飞轩爽豁，空江泱漭黄流。
吴札故邱，春申旧国，西风吹换清秋。
沧海浪初收。
共登高临眺，尊俎绸缪。
凤集高罔，驹留空谷接英游。
八窗尽控琼钩。
送帆樯杳杳，潮汐悠悠。
千古兴怀，关河极目，愁边灭没轻鸥。
淮岸隔重洲。
认澹霞天末，一缕青浮。
未许英雄老去，西北是神州。